CELEX: 32021D1818
Language: ro
Date: 2021-10-15 00:00:00
Title: Decizia (PESC) 2021/1818 a Consiliului din 15 octombrie 2021 privind lansarea misiunii de instruire militară a Uniunii Europene în Mozambic (EUTM Mozambic)

18.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 368/5
               
            
         DECIZIA (PESC) 2021/1818 A CONSILIULUI
         din 15 octombrie 2021
         privind lansarea misiunii de instruire militară a Uniunii Europene în Mozambic (EUTM Mozambic)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere Decizia (PESC) 2021/1143 a Consiliului din 12 iulie 2021 privind o misiune de instruire militară a Uniunii Europene în Mozambic (EUTM Mozambic) (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 12 iulie 2021, Consiliul a adoptat Decizia (PESC) 2021/1143 privind o misiune de instruire militară a Uniunii Europene în Mozambic (EUTM Mozambic).
                  
               
                     (2)
                  
                  
                     La 28 septembrie 2021, Comitetul politic și de securitate a convenit ca planul de misiune, inclusiv regulile de angajare, pentru EUTM Mozambic să fie aprobat.
                  
               
                     (3)
                  
                  
                     În urma recomandării comandantului misiunii, EUTM Mozambic ar trebui lansată la 15 octombrie 2021.
                  
               
                     (4)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu are obligații în temeiul acesteia și nu i se aplică, și nu contribuie la finanțarea EUTM Mozambic,
                  
               ADOPTĂ PREZENTA DECIZIE:
         
            Articolul 1
            Se aprobă planul misiunii, inclusiv regulile de angajare, pentru EUTM Mozambic.
         
         
            Articolul 2
            EUTM Mozambic se lansează la 15 octombrie 2021.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 15 octombrie 2021.
            
               
                  Pentru Consiliu
               
               
                  Președintele
               
               J. CIGLER KRALJ
            
         
         
            (1)  JO L 247, 13.7.2021, p. 93.